Diari Oficial de la Generalitat Valenciana


Sumari del DOGV 354, del 17-03-1986 (1986/805900)

ORDRE de 20 de febrer de 1986, de la Conselleria d'Agricultura i Pesca, per la qual es convoca la concessió de subvencions a Cooperatives Agraries i Societats Agraries de Transformació per la realització d'Anàlisis d'inversió i estudis de mercat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   354

Data del DOGV
:   17-03-1986

Secció del DOGV
:   ALTRES DISPOSICIONS

Número del document
:   1986/805900


Data del document
:   20-02-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre de 20 de febrer de 1986, de la Conselleria d'Agricultura i Pesca, per la qual es convoca la concessió de subvencions a Cooperatives Agràries i Societats Agràries de Transformació per la realització d'anàlisis d'inversió i estudis de mercat.  
Per Decret 198/1985, de 23 de desembre, del Consell de la Generalitat Valenciana, es disposa l'aprovació d'algunes actuacions conduents a la modernització del sector agrari valencià.   
Tant els projectes d'ampliació com els de nova creació o obertura d'una secció, relatius a les Cooperatives Agràries, requereixen la realització prèvia dels estudis tècnics i de mercats necessaris per a la justificació de la inversió i en definitiva, per garantir-ne l'èxit o la viabilitat.   
Els susdits estudis suposen habitualment, atesa la gran complexitat implícita, el concurs d'empreses especialitzades, amb un cost d'execució que en desincentiva la utilització, malgrat la conveniència i la encara mès necessària utilització d'aquells, en nom. d'un plantejament escaient de la gestió.   
En conseqüència i per fomentar la realització d'aquest tipus d'estudis que pot garantir una major i millor presència de les Cooperatives Agràries en la comercialització de les produccions dels socis, i fent ús de les facultats que per la Disposició Final Primera del Decret 198/1985, de 23 de desembre tinc atribuïdes,   
ORDENE:  
Article primer  
La Conselleria d'Agricultura i Pesca convoca la concessió de subvencions per a la realització d'anàlisis d'inversions i estudis de mercat per les cooperatives agràries.   
La subvenció es concedirà prioritàriament per la realització dels susdits treballs, quan aquests s'orienten a la industrialització i comercialització cooperativa de l'oli, el vi, l'ametlla, la garrofa, la ramaderia i en general qualsevol altra producció de les comarques de secà de la Comunitat Valenciana, sense perjudici de la concessió, quan així s'estime escaient, a altres subsectors agraris.   
Article segon  
Podran ser beneficiaris d'aquestes subvencions les cooperatives agràries i societats agràries de transformació amb domicili social situat a la Comunitat Valenciana; i hi tindran preferència aquellesque tinguen atorgada la qualificació d?Agrupació de Productors Agraris (APAS).   
Article tercer  
Les subvencions concedides d'acord amb la present Ordre podran aconseguir fins un 60% del cost dels estudis, que podrà ampliar-se fins el 100% quan es referesquen a projectes d'inversió si aquests arribaven a realitzar-se. En tot cas la quantia màxima de la subvenció no podrà excedir la xifra d'un milió de pessetes.   
Article quart  
Sense perjudici del que s'estableix en els articles primer i segon, es consideren com a criteris per a la concessió de dites subvencions:   
a) La viabilitat inicial del projecte o estudi, la subvenció del qual se sol·licita.   
b) La relació de dit projecte o estudi amb la concentració de l'oferta, mitjançant la integració de productors en cooperatives de base i d'aquestes en cooperatives de segon grau.   
c) La repercussió previsible de l'execució del projecte o estudi sobre la creació de nous llocs de feina i sobre l'augment de les exportacions.   
Article cinqué  
La sol·licitud per a l'obtenció de les subvencions contemplades en la present Ordre hauran de dirigir-se al Conseller d'Agricultura i Pesca, i presentar-se abans del 30 de juny de 1986 junt amb la documentació següent:   
a) Acord de l'òrgan representatiu de la Cooperativa o societat agrària de transformació amb l'aprovació de la petició de la subvenció i, tot i facultant, si pertoca, un membre d'aquell per a la formalització de la sol·licitud.   
b) Informe sobre els objectius que es persegueixen amb el projecte o estudi, així com un guió detallat sobre el contingut d'un o l'altre.   
c) Pressupost del projecte o estudi, acompanyat per tres ofertes d'altres tantes empreses o professionals.   
d) Fotocòpia dels Estatuts i de la Llicència fiscal de l'entitat sol.licitant.   
e) Certificació de l'acta en la qual figure l'acord de l'òrgan representatiu de l'entitat sobre l'elecció de l'empresa o professional que realitzarà el treball, la subvenció del qual se sol·licita.   
f) Documents que acrediten el compliment de les obligacions fiscals i amb la Seguretat Social.   
Article sisé  
Les subvencions a les quals es refereix la present Ordre seran resoltes pel Conseller d'Agricultura i Pesca, a proposta del Director de l'Institut de Cooperativisme Agrari Valencià i es dotaran dels crèdits relatius a transferències de capital, continguts en el programa pressupostari dels pressupostos de la Generalitat Valenciana per a 1986.   
Article seté.   
La Conselleria d'Agricultura i Pesca podrà en qualsevol moment, exigir de les beneficiàries de les subvencions els documents que justifiquen la utilització de les subvencions per a les finalitats que s'atorguen.   
En cas d'incompliment l'entitat estarà obligada a tornar l'import de la subvenció, amb aquesta finalitat haurà de presentar un aval bancari o altra garantia que es considere suficient.   
DISPOSICIO FINAL  
La present Ordre entrarà en vigor el mateix dia de la publicació en el Diari Oficial de la Generalitat Valenciana   
València, 20 de febrer de 1986.   
El Conseller d'Agricultura i Pesca,  
LLUIS FONT DE MORA I MONTESINOS